Oʻzbekiston Respublikasi suv xoʻjaligi vazirligi faoliyatini tashkil etish chora-tadbirlari toʻgʻrisida
(resolution, 2023-06-21)

Oʻzbekiston Respublikasi Prezidentining 2018-yil 17-apreldagi “Qishloq va suv xoʻjaligi davlat boshqaruvi tizimini tubdan takomillashtirish chora-tadbirlari toʻgʻrisida”gi PF-5418-son Farmonini ijro etish hamda Oʻzbekiston Respublikasi Suv xoʻjaligi vazirligi samarali faoliyat koʻrsatishini taʼminlash maqsadida: 2. Vazirlik, uning hududiy boʻlinmalari va idoraviy mansub tashkilotlari faoliyatini moliyalashtirish manbalari etib Oʻzbekiston Respublikasi Davlat budjeti mablagʻlari va qonun hujjatlarida taqiqlanmagan boshqa manbalar belgilansin, davlat unitar korxonalari bundan mustasno. 3. Belgilab qoʻyilsinki: Vazirlik Oʻzbekiston Respublikasi Qishloq va suv xoʻjaligi vazirligi barcha huquq, majburiyat va shartnomalarining suv xoʻjaligi qismi boʻyicha huquqiy vorisi hisoblanadi; Vazirlikning oʻz vakolatlari doirasida qabul qiladigan qarorlari davlat va xoʻjalik boshqaruvi organlari, mahalliy ijroiya hokimiyati organlari, shuningdek, korxona va muassasalar tomonidan bajarilishi majburiy hisoblanadi; Qoraqalpogʻiston Respublikasi Vazirlar Kengashi raisining, viloyatlar va tumanlar (shaharlar) hokimlarining qishloq va suv xoʻjaligi masalalari uchun masʼul boʻlgan tegishli oʻrinbosarlari Vazirlik va Oʻzbekiston Respublikasi Qishloq xoʻjaligi vazirligi hududiy boʻlinmalarining hamkorlikdagi faoliyatini taʼminlaydi. 4. Quyidagilarga yoʻnaltirilgan suv xoʻjaligi tizimini tubdan isloh qilish boʻyicha “Yoʻl xaritasi” (keyingi oʻrinlarda “Yoʻl xaritasi”) 7-ilovaga muvofiq tasdiqlansin: suv xoʻjaligi sohasini huquqiy tartibga solishni takomillashtirish, suv xoʻjaligi boshqaruvi tizimini yanada maqbullashtirish; suvdan foydalanishning tashkiliy-iqtisodiy mexanizmlarini va uni nazorat qilish tizimini rivojlantirish, suvni tejaydigan texnologiyalarni qoʻllash koʻlamini kengaytirish; suv omborlari, yirik gidrotexnika inshootlari va boshqa suv obyektlarini qurish hamda rekonstruksiya qilish boʻyicha ishlarni jadallashtirish, suv resurslarining hisobini yuritish tizimini yaxshilash; suv xoʻjaligi obyektlarining xavfsizligini taʼminlash tizimini modernizatsiya qilish, sohaga zamonaviy axborot-kommunikatsiya va innovatsion texnologiyalarni joriy etish; suv xoʻjaligi tashkilotlarining moddiy-texnika bazasini rivojlantirish, ularni zamonaviy texnika va mexanizmlar bilan taʼminlash, suv xoʻjaligi xodimlarini ragʻbatlantirish; aholining suv resurslaridan foydalanish boʻyicha huquqiy ongi va huquqiy madaniyatini yuksaltirishga doir chora-tadbirlarni kuchaytirish. Vazirlik va idoralar rahbarlari “Yoʻl xaritasi”da nazarda tutilgan tadbirlarning oʻz vaqtida va samarali amalga oshirilishi uchun shaxsan javobgar ekanliklari belgilab qoʻyilsin. 5. Suv xoʻjaligi sohasidagi davlat siyosatining ustuvor yoʻnalishlari muvofiqlashtirilgan holda amalga oshirilishini taʼminlash maqsadida quyidagilar belgilab qoʻyilsin: a) Oʻzbekiston Respublikasining suv xoʻjaligi vaziri quyidagilar uchun shaxsan javobgardir: Oʻzbekiston Respublikasining qonunlari, Oʻzbekiston Respublikasi Prezidenti va Vazirlar Mahkamasining qarorlari, shuningdek, normativ-huquqiy hujjatlar talablarining oʻz vaqtida va sifatli bajarilishi; Vazirlik zimmasiga yuklatilgan vazifa va funksiyalar bajarilishini tashkil etish, Vazirlik faoliyatini rejalashtirish, shuningdek, uning faoliyati bilan bogʻliq prognoz koʻrsatkichlariga erishilishini soʻzsiz taʼminlash; suv xoʻjaligini rivojlantirish, shuningdek, hududlarni ijtimoiy-iqtisodiy rivojlanishi va suv xoʻjaligi sohasidagi muammoli masalalarni hal etish boʻyicha dasturlar, chora-tadbirlar rejalari, “yoʻl xaritalari” va boshqa dasturiy hujjatlarni samarali amalga oshirish; suv resurslarini boshqarish sohasida yagona siyosatni amalga oshirish, suv xoʻjaligi tizimining faoliyat koʻrsatishi hamda uni takomillashtirish, mamlakat suv xavfsizligini taʼminlash boʻyicha oʻrta va uzoq muddatli istiqbolga moʻljallangan zarur chora-tadbirlarni amalga oshirish; suv resurslari samarali boshqarilishini taʼminlash, hududlar va iqtisodiyot tarmoqlarini suv resurslari bilan barqaror hamda oqilona taʼminlash, suv xoʻjaligi obyektlaridan foydalanish, ularni rivojlantirish va qurishni tashkil etish; Vazirlik tarkibiga kiruvchi barcha suv xoʻjaligi tashkilotlari, shuningdek, davlat organlari, xoʻjalik boshqaruvi organlari va boshqa tashkilotlarning suv resurslaridan oqilona foydalanish hamda ularni muhofaza qilish, suvga zararli taʼsir koʻrsatishning oldini olish va uni bartaraf etish sohasidagi faoliyatini muvofiqlashtirish; kadrlarni tanlash va joy-joyiga qoʻyish boʻyicha ishlarni tashkil etish, ular samarali faoliyat koʻrsatishlari uchun zarur shart-sharoitlar yaratish, mehnat intizomini va qonun hujjatlari talablarini qoʻpol ravishda buzgan xodimlarga nisbatan intizomiy va boshqa turdagi javobgarlik choralarini koʻrish; xalqaro tashkilotlar va xorijiy mamlakatlarning suv xoʻjaligi organlari, birinchi navbatda, hududidan Amudaryo va Sirdaryo oqib oʻtadigan mamlakatlar bilan Orol dengizi havzasida transchegaraviy suv resurslaridan foydalanish boʻyicha samarali hamkorlikni rivojlantirish; suv xoʻjaligi tashkilotlari va muassasalari faoliyatining ochiqligini taʼminlash, jismoniy va yuridik shaxslarning murojaatlarini koʻrib chiqish boʻyicha ishlarni samarali tashkil etish, aholi bilan toʻgʻridan toʻgʻri va ochiq muloqotni yoʻlga qoʻyish, fuqarolar shaxsiy qabulini tizimli ravishda oʻtkazib borish; b) suv xoʻjaligi vazirining birinchi oʻrinbosari quyidagilar uchun shaxsan javobgardir: suv xoʻjaligini rivojlantirish dasturlarini ishlab chiqish hamda amalga oshirish, shu jumladan suv xoʻjaligi obyektlarini qurish, rekonstruksiya va modernizatsiya qilish boʻyicha ustuvor hamda istiqbolli loyihalarni shakllantirish; sohaga xalqaro moliya institutlarining grantlari va kreditlarini jalb qilish, xalqaro tashkilotlar faoliyatida Vazirlikning faol ishtirokini taʼminlash; suv xoʻjaligi va suvdan foydalanish tizimini takomillashtirishga, irrigatsiya va melioratsiya tizimini, suv omborlari, nasos stansiyalari va boshqa suv xoʻjaligi hamda gidrotexnika inshootlarini rivojlantirishga qaratilgan loyihalarni samarali va oʻz vaqtida amalga oshirish; suv xoʻjaligini mexanizatsiyalashtirish, suv xoʻjaligi tashkilotlarining meliorativ mashinalar va mexanizmlar parkini yangilash, yoqilgʻi-moy materiallari jamgʻarmasini shakllantirish va undan oqilona foydalanish sohasidagi ishlarni tashkil etish va muvofiqlashtirish; suv xoʻjaligi sohasida ilmiy va ilmiy-texnik faoliyatni rivojlantirish, Vazirlik tizimining ilmiy salohiyatini oshirish va mustahkamlash; v) suv xoʻjaligi vazirining oʻrinbosarlari quyidagilar uchun shaxsan javobgardirlar: suv resurslarini boshqarishni havza tamoyili asosida tashkil etish va suvni cheklangan tarzda ishlatish hamda undan foydalanish tartibini amalda roʻyobga chiqarishni taʼminlash, suv resurslari balansini ishlab chiqish, davlat suv kadastri va suv hisobini yuritish, barcha manbalarning suv resurslari boʻyicha yagona maʼlumotlar bazasini yaratish hamda rivojlantirish; irrigatsiya va melioratsiya tizimlaridan, boshqa suv xoʻjaligi va gidrotexnika inshootlaridan lozim darajada foydalanilishini, ularning uzluksiz ishlashini va muntazam ravishda modernizatsiya qilinishini taʼminlash, Vazirlik tasarrufida boʻlgan yirik va oʻta muhim suv xoʻjaligi obyektlari xavfsizligini taʼminlash va muhofazasini tashkil etish, ularning texnik jihatdan ishonchliligini oshirish; sugʻoriladigan yerlarning meliorativ holatini yaxshilash boʻyicha dasturlar ishlab chiqish va ularni amalga oshirish, yer osti suvlarini meʼyorda ushlab turish hamda sugʻoriladigan yerlarning shoʻrlanishini kamaytirish, yerlarning meliorativ holatini yaxshilash va bardoshliligini taʼminlash boʻyicha choralar koʻrish; suvni tejaydigan sugʻorish texnologiyalari, shu jumladan, tomchilatib va yomgʻirlatib sugʻorish tizimlari qoʻllanilishini rivojlantirish, shuningdek, suvni tejab ishlatishni taqdirlash va ragʻbatlantirish mexanizmlari boʻyicha takliflar ishlab chiqish, suv isteʼmolchilari uyushmalari faoliyatini muvofiqlashtirish, qoʻllab-quvvatlash, ichki xoʻjalik sugʻorish tarmoqlari hamda ularning gidrotexnika inshootlarini ekspluatatsiya qilish va rivojlantirish boʻyicha ishlarni tashkil etish; Vazirlikning suv xoʻjaligi foydalanish tashkilotlarini zarur zamonaviy texnikalar bilan taʼminlash, ularning maqsadli va samarali ishlatilishi boʻyicha choralar koʻrish, suv xoʻjaligi sektoriga zamonaviy, innovatsion hamda resurs tejaydigan texnologiyalarni joriy etish, suvni boshqarish va undan foydalanish sohasidagi axborot-kommunikatsiya texnologiyalarini va ilgʻor xorijiy usullarni keng qoʻllash; kadrlarni tayyorlash, qayta tayyorlash va ularning malakasini oshirish, suv xoʻjaligi tashkilotlarining taʼlim va ilmiy muassasalar bilan oʻzaro integratsiyasini kuchaytirish, ilm-fan yutuqlarini va innovatsion ishlanmalarni amaliyotga tatbiq qilish choralarini koʻrish. 6. Oʻzbekiston Respublikasi Prezidentining “Qishloq va suv xoʻjaligi davlat boshqaruvi tizimini tubdan takomillashtirish chora-tadbirlari toʻgʻrisida”gi 2018-yil 17-apreldagi PF-5418-son Farmoniga muvofiq Oʻzbekiston Respublikasi Suv xoʻjaligi vazirligi huzurida Suv xoʻjaligini rivojlantirish jamgʻarmasi (keyingi oʻrinlarda Jamgʻarma) tuzilganligi maʼlumot uchun qabul qilinsin. Jamgʻarma mablagʻlarini shakllantirishning asosiy manbalari etib quyidagilar belgilansin: Oʻzbekiston Respublikasi respublika budjeti mablagʻlari, shu jumladan Oʻzbekiston Respublikasi Davlat budjeti parametrlaridagi yillik indeksatsiyani oʻz ichiga olgan holda Oʻzbekiston Respublikasi respublika budjetining qoʻshimcha manbalari hisobidan 2018-2019-yillarda 18 mlrd soʻm; suvdan foydalanish va suvni isteʼmol qilish qoidalarini buzganlik uchun maʼmuriy jazo choralarini qoʻllashdan, shuningdek, suv olish tartibini buzganlik uchun jarimalardan tushgan tushumlarning 30 foizi; Vazirlik tarkibiga kiruvchi oʻzini oʻzi moliyalashtiradigan tashkilotlar sof foydasining oʻz ixtiyorida qoldiriladigan qismidan tuzilgan shartnomalar asosidagi ajratmalari; Vazirlik suv xoʻjaligi foydalanish tashkilotlarining ular tomonidan suv resurslarini issiqlik elektr energiyasi va sanoat mahsulotlarini ishlab chiqaruvchi tashkilotlarning ehtiyojlari uchun yetkazib berish boʻyicha koʻrsatilgan xizmatlardan kelib tushgan tushumlardan ajratmalar; jismoniy va yuridik shaxslarning xayriya mablagʻlari; xalqaro grantlar va texnik koʻmak mablagʻlari; qonun hujjatlari bilan taqiqlanmagan boshqa manbalar. 7. Toshkent irrigatsiya va qishloq xoʻjaligini mexanizatsiyalashtirish muhandislari instituti hamda uning Buxoro filiali Vazirlik tarkibidan chiqarilsin. Oʻzbekiston Respublikasi Vazirlar Mahkamasi bir oy muddatda Vazirlik tarkibidan chiqarilayotgan taʼlim muassasalarini yanada takomillashtirish boʻyicha takliflar kiritsin. 8. Kasb-hunar taʼlimi tizimini yanada takomillashtirishni muvofiqlashtirish Respublika komissiyasi (K.V. Akmalov) kasb-hunar kollejlarini tegishli vazirlik va idoralarning tasarrufiga oʻtkazish boʻyicha takliflar tayyorlashda: Qoraqalpogʻiston Respublikasi va viloyatlardagi kasb-hunar kollejlarini suv xoʻjaligi sohasida kadrlar tayyorlash boʻyicha ixtisoslashtirish; qayd etib oʻtilgan kasb-hunar kollejlarini Vazirlik tasarrufiga ularning balansida boʻlgan binolar, imoratlar, laboratoriyalar, jihozlar, boshqa obyektlar va moddiy boyliklar bilan birgalikda oʻtkazish masalalarini koʻrib chiqsin. Belgilab qoʻyilsinki, suv xoʻjaligi sohasida kadrlar tayyorlaydigan kasb-hunar kollejlari: malakali oʻqituvchilar va oʻquv-uslubiy adabiyotlar bilan Oʻzbekiston Respublikasi Oliy va oʻrta maxsus taʼlim vazirligi tomonidan; zamonaviy meliorativ texnika va uskunalar, amaliy mashgʻulotlar oʻtkazish uchun ishlab chiqarish bazasi bilan Vazirlik tomonidan Jamgʻarma va “Oʻzmeliomashlizing” DUK mablagʻlari hisobidan taʼminlanadi. 9. Vazirlik hamda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining: 2019-yil 1-yanvardan boshlab Oʻzbekiston Respublikasi Vazirlar Mahkamasi huzuridagi Sugʻoriladigan yerlarning meliorativ holatini yaxshilash jamgʻarmasini boshqarish departamentining meliorativ obyektlarini qurish va rekonstruksiya qilish boʻyicha buyurtmachi funksiyalarini Qoraqalpogʻiston Respublikasi va viloyatlar “Suvqurilishinvest” davlat unitar korxonalariga berish toʻgʻrisidagi takliflari maʼqullansin. 10. Oʻzbekiston Respublikasi Hisob palatasi Moliya vazirligi va Bosh prokuratura bilan birgalikda ikki oy muddatda Vazirlar Mahkamasi huzuridagi Sugʻoriladigan yerlarning meliorativ holatini yaxshilash jamgʻarmasi mablagʻlaridan oqilona foydalanilishini tanqidiy oʻrganib chiqishni taʼminlasin va ulardan foydalanish tartibini takomillashtirish boʻyicha takliflar kiritsin. 11. Suv xoʻjaligi tizimini isloh qilish va suv xoʻjaligi sohasini boshqarishni takomillashtirish yuzasidan takliflar tayyorlash boʻyicha Respublika komissiyasi (A.N. Aripov): bir hafta muddatda suv obyektlarini kompleks oʻrganish boʻyicha har bir tuman (shahar) kesimida 8-ilovaga muvofiq tarkibda ishchi guruhlar tuzsin; bir hafta muddatda suv obyektlarini oʻrganish grafigini ularning har bir tumandagi (shahardagi) sonidan va ijtimoiy-iqtisodiy ahamiyatidan kelib chiqqan holda tasdiqlasin; 2018-yil 1-avgustga qadar ishchi guruhlar tomonidan suv obyektlarining holati har tomonlama tahlil qilinishini, zarur hollarda, aniqlangan muammolarni bartaraf etish choralari koʻrilishini taʼminlasin; 2018-yil 1-sentabrga qadar oʻrganish natijalari asosida Suv obyektlari holatini yaxshilash va ushbu sohadagi kompleks muammolarni bartaraf etish boʻyicha “Yoʻl xaritasi”ni Vazirlar Mahkamasiga tasdiqlash uchun kiritsin. Oʻzbekiston matbuot va axborot agentligi, Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga ishchi guruhlar faoliyatini aholi oʻrtasida keng yoritishni taʼminlash; nodavlat notijorat tashkilotlariga va fuqarolik jamiyatining boshqa institutlariga ishchi guruhlarga yuklatilgan vazifalarning bajarilishi ustidan jamoatchilik nazoratini oʻrnatish tavsiya etilsin. 12. Vazirlik Toshkent shahri, Mirzo Ulugʻbek tumani, Qorasuv mavzesi 11-uy manzilidagi binoga joylashtirilsin. 13. Oʻzbekiston Respublikasi Vazirlar Mahkamasi bir oy muddatda: Oʻzbekiston Respublikasi Suv xoʻjaligi vazirligi toʻgʻrisidagi nizomni; Oʻzbekiston Respublikasi suv xoʻjaligi vazirligi va uning tarkibiga kiruvchi tashkilotlar xodimlarini moddiy ragʻbatlantirish tartibi toʻgʻrisidagi nizomni; boshqaruv xodimlari cheklangan soni koʻrsatilgan holda Vazirlik tashkilotlarining, shu jumladan, davlat unitar korxonalarining roʻyxatini tasdiqlasin. 14. Vazirlik: Yer resurslari, geodeziya, kartografiya va davlat kadastri davlat qoʻmitasi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda manfaatdor vazirlik va idoralar bilan birgalikda bir oy muddatda “Shirmonbuloq tosh koni” DUKning kelgusidagi faoliyati maqsadga muvofiqligi toʻgʻrisida takliflar kiritsin; Suv xoʻjaligi sanoat korxonalari uyushmasi Vazirlik tarkibidan chiqarilishini inobatga olgan holda, ushbu uyushmaning taʼsis hujjatlariga tegishli oʻzgartishlar kiritilishini taʼminlasin; Oʻzbekiston Respublikasi Hisob palatasi, Bosh prokuratura, Moliya vazirligi, Bandlik va mehnat munosabatlari vazirligi bilan birgalikda ikki oy muddatda suv xoʻjaligi obyektlarini toʻliq inventarizatsiya qilsin va oʻrgansin, natijalari boʻyicha zamonaviy texnologiyalarni joriy etishning bugungi kundagi holati hamda jarayonini, Vazirlik tizimidagi har bir boshqaruv va xizmat koʻrsatuvchi xodimlar lavozimlarining amaldagi ish hajmini inobatga olgan holda yangilangan shtat meʼyorlarini belgilangan tartibda tasdiqlasin. Oʻzbekiston Respublikasi Moliya vazirligi bilan birgalikda uch oy muddatda Vazirlikning markaziy apparati, hududiy boʻlinmalari va idora boʻysunuvidagi tashkilotlarning yangilangan shtat jadvalini tasdiqlasin; Oʻzbekiston Respublikasi Qishloq xoʻjaligi vazirligi, boshqa manfaatdor vazirlik va idoralar bilan birgalikda uch oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. Belgilab qoʻyilsinki, shtat jadvali tasdiqlangunga qadar Vazirlik tizimi xodimlariga ish haqi toʻlash oʻrnatilgan tartibda amalga oshiriladi. 15. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Bosh prokurori O.B. Murodov zimmasiga yuklansin. № Tadbirlar nomi Amalga oshirish mexanizmi Bajarish muddatlari Masʼul ijrochilar I. Suv xoʻjaligi sohasini huquqiy tartibga solishni takomillashtirish 1. Qishloq va suv xoʻjaligi vazirligining idoraviy normativ-huquqiy hujjatlarini zamonaviy talablarga muvofiqlashtirish maqsadida ularni tubdan qayta koʻrib chiqish. Tadbirlar rejasi 2018-yil 1-iyunga qadar Qishloq xoʻjaligi vazirligi, Suv xoʻjaligi vazirligi, Adliya vazirligi, vazirlik va idoralar 2. Suv xoʻjaligi obyektlarini kapital qurish boʻyicha buyurtmachi sifatida faoliyat yurituvchi davlat unitar korxonalarini saqlab turish manbalarini qayta koʻrib chiqish. Normativ-huquqiy hujjat 2018-yil 1-avgustga qadar Suv xoʻjaligi vazirligi, Moliya vazirligi, Iqtisodiyot vazirligi 3. Suv xoʻjaligi tashkilotlarining sanoat va energetika tashkilotlari uchun texnik suv yetkazib berish xarajatlarini qoplash hamda ularni suv xoʻjaligini rivojlantirishga ishlatish tartibini tasdiqlash. Vazirlar Mahkamasi qarori 2018-yil 1-oktabrga qadar Suv xoʻjaligi vazirligi, Iqtisodiyot vazirligi, Moliya vazirligi, “Oʻzbekenergo” AJ, vazirlik va idoralar 4. Birinchi navbatda, suvni tejash gʻoyasini ilgari surishni, shuningdek, suvni tejaydigan texnologiyalarni joriy etishni nazarda tutuvchi Suv xoʻjaligini rivojlantirish konsepsiyasini ishlab chiqish. Oʻzbekiston Respublikasi Prezidenti qarori 2018-yil 1-noyabrga qadar Suv xoʻjaligi vazirligi, Qishloq xoʻjaligi vazirligi, Davlat ekologiya qoʻmitasi, Davlat geologiya qoʻmitasi, Uy-joy kommunal xizmat koʻrsatish vazirligi, vazirlik va idoralar 5. Bugungi kun holatini hamda mamlakatda olib borilayotgan islohotlarni inobatga olgan holda “Suv va suvdan foydalanish toʻgʻrisida”gi Oʻzbekiston Respublikasi Qonunining yangi tahrirdagi loyihasini ishlab chiqish. Oʻzbekiston Respublikasi qonuni 2018-yil 1-dekabrga qadar Suv xoʻjaligi vazirligi, Qishloq xoʻjaligi vazirligi, Davlat ekologiya qoʻmitasi, Davlat geologiya qoʻmitasi, vazirlik va idoralar 6. Suvdan foydalanishni rejalashtirish va suv olish limitlarini belgilash tartibini takomillashtirish. Vazirlar Mahkamasi qarori 2018-yil 1-noyabrga qadar Suv xoʻjaligi vazirligi, Davlat ekologiya qoʻmitasi, Davla� geologiya qoʻmitasi, Favqulodda vaziyatlar vazirligi, “Oʻzbekgidroenergo” AJ, Fermer, dehqon xoʻjaliklari va tomorqa yer egalari kengashi II. Suv xoʻjaligi boshqaruvi tizimini yanada takomillashtirish va maqbullashtirish 7. Suv xoʻjaligi tizimida, shu jumladan suv xoʻjaligi obyektlarini qurish, boshqarish va ulardan foydalanish sohalarida davlat-xususiy sheriklik mexanizmlarini joriy etish. Normativ-huquqiy hujjat 2018-yil 1-avgustga qadar Suv xoʻjaligi vazirligi, Qishloq xoʻjaligi vazirligi, Davlat raqobat qoʻmitasi, “Davyergeodezkadastr” qoʻmitasi, Qurilish vazirligi 8. Egasiz suv xoʻjaligi obyektlarini, shu jumladan sugʻorish quduqlarini aniqlash va ularni davlat balansiga oʻtkazish choralarini koʻrish. Tashkiliy tadbirlar 2018-yil 1-sentabrga qadar Suv xoʻjaligi vazirligi, Qishloq xoʻjaligi vazirligi, Davlat raqobat qoʻmitasi, “Davyergeodezkadastr” qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari 9. Rekreatsiya zonalari, dam olish zonalari, turistik obyektlar barpo etish, baliq yetishtirish uchun hovuzlar qurish hamda taʼmirlash va boshqa tadbirlar orqali suv xoʻjaligi obyektlarining suvni muhofaza qilish zonalaridan, shu jumladan suv omborlaridan samarali foydalanish choralarini koʻrish. Vazirlar Mahkamasi qarori 2018-yil 1-sentabrga qadar Suv xoʻjaligi vazirligi, Qishloq xoʻjaligi vazirligi, Davlat ekologiya qoʻmitasi, Turizmni rivojlantirish davlat qoʻmitasi, “Oʻzbekbaliqsanoat” uyushmasi 10. Zamonaviy texnologiyalarni joriy etishning bugungi holati va jarayonlarini, shuningdek, Suv xoʻjaligi vazirligi tizimidagi har bir boshqaruv hamda yordamchi xodimlar lavozimlarining amaldagi ish hajmini inobatga olgan holda vazirlik tizimidagi xodimlar soni Normativlarini belgilashning yangi tartibini ishlab chiqish. Normativ-huquqiy hujjat 2018-yil 1-iyulga qadar Hisob palatasi, Moliya vazirligi, Bosh prokuratura, Bandlik va mehnat munosabatlari vazirligi, Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi 11. Suv isteʼmolchilari uyushmalarini tuman tamoyili asosida ularning amaldagilari oʻrniga tuzish, kelgusida ularning moddiy-texnika bazasini mustahkamlash, uyushmalarni malakali kadrlar bilan taʼminlash, irrigatsiya-melioratsiya ishlarida, nasoslardan foydalanishda ishtirok etayotgan hamda fermer xoʻjaliklariga suv xoʻjaligi xizmatini koʻrsatayotgan xodimlar mehnatini ragʻbatlant�rish choralarini joriy etish masalalarini oʻrganish. Normativ-huquqiy hujjat 2018-yil 1-avgustga qadar Suv xoʻjaligi vazirligi, Iqtisodiyot vazirligi, Moliya vazirligi, Bosh prokuratura, Fermer, dehqon xoʻjaliklari va tomorqa yer egalari kengashi, Suv isteʼmolchilari uyushmalari 12. Mavjud mol-mulkni puxta xatlovdan oʻtkazgan holda, suv isteʼmolchilari uyushmalari va fermer xoʻjaliklari balansida (foydalanishida) boʻlgan elektr tarmoqlarini hamda podstansiyalarni Suv xoʻjaligi vazirligining nasos stansiyalari va energetika boshqarmalariga oʻtkazish masalasini oʻrganish. Normativ-huquqiy hujjat 2018-yil 1-oktabrga qadar Suv xoʻjaligi vazir�igi, Iqtisodiyot vazirligi, “Oʻzbekenergo” AJ, Moliya vazirligi, Bosh prokuratura, Fermer, dehqon xoʻjaliklari va tomorqa yer egalari kengashi, Suv isteʼmolchilari uyushmalari III. Suv omborlari, yirik gidrotexnika inshootlari va nasos stansiyalarini qurish hamda rekonstruksiya qilish ishlarini olib borish 13. Namangan viloyatida “Uychi” suv omborini qurish imkoniyatini oʻrganish. Tahliliy maʼlumotnoma 2018-yil 15-mayga qadar Suv xoʻjaligi vazirligi, Qurilish vazirligi, Moliya vazirligi, Investitsiyalar boʻyicha davlat qoʻmitasi 14. Toshkent viloyatida “Parkentsoy”, “Qizilsoy”, “Toshtepa”, Samarqand viloyatida “Bulungʻur”, Navoiy viloyatida “Sentabsoy” va Qashqadaryo viloyatida “Ayoqchisoy” suv omborlarini qurish ishlarini olib borish hamda ularni foydalanishga topshirish. Qurilishning manzilli dasturi 2018-yil 1-iyunga qadar Suv xoʻjaligi vazirligi, Qurilish vazirligi, Moliya vazirligi, Investitsiyalar boʻyicha davlat qoʻmitasi, vazirlik va idoralar 15. “Tolimarjon guruhi”ning jihozlari, avtotexnikalari, elektr podstansiyalari va elektr uzatish tarmoqlarini xatlovdan oʻtkazish hamda ularning holatini baholash. Kompleks chora-tadbirlar 2018-yil 1-iyunga qadar Suv xoʻjaligi vazirligi, Tashqi ishlar vazirligi, “Oʻzbekenergo” AJ, Qashqadaryo viloyati hokimligi 16. Energiya qurilmalaridan foydalanishning tashkiliy mexanizmlarini takomillashtirish uchun “QashRVVS”ning “Tolimarjon guruhi”ga balans jihatdan mansubligini oʻzgartirish masalasini oʻrganish. Tashkiliy tadbirlar 2018-yil 1-iyunga qadar Suv xoʻjaligi vazirligi, Tashqi ishlar vazirligi, “Oʻzbekenergo” AJ, Qashqadaryo viloyati hokimligi 17. Jismonan eskirgan va oʻz xizmatini oʻtab boʻlgan nasos stansiyalarini bosqichma-bosqich modernizatsiya qilish hamda almashtirish, nasos stansiyalaridan foydalanishni va ularni boshqarishni avtomatlashtirish. Vazirlar Mahkamasi qarori 2018-yil 1-oktabrga qadar Suv xoʻjaligi vazirligi, Investitsiyalar boʻyicha davlat qoʻmitasi, Qurilish vazirligi, Iqtisodiyot vazirligi, Moliya vazirligi 18. “Tolimarjon guruhi”ning chegaradosh hududlardagi elektr uzatish tarmoqlari va podstansiyalariga xizmat koʻrsatish uchun mutaxassislar hamda texnikalar tomonidan davlat chegarasini kesib oʻtish tartibini soddalashtirish, shuningdek, chegara naryadlarini oʻz vaqtida ajratish masalalarini oʻrganish. Tashkiliy tadbirlar 2018-yil 1-noyabrga qadar Tashqi ishlar vazirligi, Suv xoʻjaligi vazirligi, “Oʻzbekenergo” AJ, Qashqadaryo viloyati hokimligi 19. Suv omborlari, yirik kanallar va gidrotexnika inshootlarini qurish, rekonstruksiya qilish, kapital taʼmirlash, shuningdek, ularni boshqarishni avtomatlashtirish ishlarini olib borish dasturini ishlab chiqish. Vazirlar Mahkamasi qarori 2018-yil 1-noyabrga qadar Suv xoʻjaligi vazirligi, Innovatsiya vazirligi, Moliya vazirligi, Investitsiyalar boʻyicha davlat qoʻmitasi IV. Suvdan foydalanishni va suv isteʼmolini nazorat qilish hamda ularning tashkiliy-iqtisodiy mexanizmlarini takomillashtirish 20. Suv resurslaridan foydalanishga tejamkorona munosabatda boʻlishni mustahkamlash maqsadida suv resurslaridan foydalanganlik uchun soliq stavkalarini suvdan foydalanish hamda suvni isteʼmol qilish sohalarini tabaqalashtirishni (differensiatsiyalashni) inobatga olgan holda qayta koʻrib chiqish. Oʻzbekiston R�spublikasi Prezidenti qarori 2018-yil 1-iyunga qadar Suv xoʻjaligi vazirligi, Moliya vazirligi, Davlat soliq qoʻmitasi, Iqtisodiyot vazirligi 21. Suvdan foydalanish hamda suvni isteʼmol qilish qoidalarini buzganlik uchun jismoniy va yuridik shaxslarning javobgarligini kuchaytirish. Vazirlar Mahkamasi qarori 2018-yil 1-iyunga qadar Suv xoʻjaligi vazirligi, Qishloq xoʻjaligi vazirligi, Bosh prokuratura, Adliya vazirligi 22. Ekinlarni joylashtirish yuzasidan Vazirlar Mahkamasi tomonidan qaror qabul qilish tartibini takomillashtirish, shu jumladan tuman irrigatsiya boʻlimlari bilan kelishish hamda ularning xulosalarini olish tartibini joriy etish. Normativ-huquqiy hujjat 2018-yil 1-oktabrga qadar Suv xoʻjaligi vazirligi, Qishloq xoʻjaligi vazirligi, Iqtisodiyot vazirligi, vazirlik va idoralar 23. Qishloq xoʻjaligida suvdan foydalanish qoidalariga rioya etilishi ustidan nazorat qilish tizimi va tartibini takomillashtirish, shu jumladan isteʼmolchi tomonidan suv resurslari hajmlaridan qishloq xoʻjaligida maqsadsiz foydalanish oqibatida davlatga yetkazilgan zararni qoplash tartibini joriy etish. Vazirlar Mahkamasi qarori 2018-yil 1-oktabrga qadar Suv xoʻjaligi vazirligi, Qishloq xoʻjaligi vazirligi, Bosh prokuratura, Iqtisodiyot vazirligi V. Qishloq xoʻjaligi ishlab chiqarishida suvni tejaydigan texnologiyalarni qoʻllash koʻlamini kengaytirish, suvni tejaydigan texnologiyalarni joriy etishni ragʻbatlantirish mexanizmlarini takomillashtirish 24. Irrigatsiya tizimlari havza boshqarmalari qoshida suvni va resurslarni tejaydigan turli xil sugʻorish texnologiyalarini hamda suv resurslarini boshqarishning ilgʻor usullarini qoʻllagan holda koʻrgazmali tajriba uchastkalarini tashkil etish. Kompleks chora-tadbirlar 2018-yil 1-iyunga qadar Suv xoʻjaligi vazirligi, Qishloq xoʻjaligi vazirligi, Innovatsiya vazirligi, Moliya vazirligi, Qoraqalpogʻiston Respublikasi Vazirlar Kengashi va viloyatlar hokimliklari 25. Suv taʼminoti darajasini va suvni yetkazib berish uchun qilinayotgan moliyaviy xarajatlarni aniq hududlar boʻyicha xaritalash asosida suvni tejaydigan texnologiyalarni joriy qilish uchun tuman va massivlarni aniqlash yuzasidan kompleks chora-tadbirlarni amalga oshirish. Vazirlar Mahkamasi qarori 2018-yil 1-oktabrga qadar Suv xoʻjaligi vazirligi, Qishloq xoʻjaligi vazirligi, Innovatsiya vazirligi, Fanlar akademiyasi VI. Suv resurslarini hisobga olish va hisobotini yuritish hamda suv isteʼmoli meʼyorlarini belgilash tizimini takomillashtirish 26. Sugʻorishning zamonaviy texnologiyalarini, shu jumladan BMTning oziq-ovqat va qishloq xoʻjaligi tashkiloti (FAO) tomonidan tavsiya etilgan dasturlarni joriy etish. Vazirlar Mahkama�i qarori 2018-yil 1-sentabrga qadar Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Innovatsiya vazirligi, vazirlik va idoralar 27. Suv xoʻjaligi vazirligida davlat suv kadastrini yuritish uchun avtomatlashtirilgan Suv resurslarining yagona maʼlumotlar bazasini yaratish. Suv kadastri bilan bogʻliq axborotni olish, idoralararo oʻzaro axborot almashish, uni umumlashtirish va tahlil qilishni taʼminlaydigan avtomatlashtirilgan tezkor tizimni yoʻlga qoʻyish. Vazirlar Mahkamasi qarori 2018-yil 1-oktabrga qadar Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Favqulodda vaziyatlar vazirligi, Davlat geologiya qoʻmitasi, Davlat ekologiya qoʻmitasi, “Oʻzbekgidroenergo” AJ, “Davyergeodezkadastr” qoʻmitasi 28. Suv xoʻjaligi vazirligi tizimida tarmoq hisobotlarini shakllantirish va topshirish jarayonini avtomatlashtirish. Tashkiliy tadbirlar 2018-yil 20-dekabrga qadar Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Moliya vazirligi VII. Suv xoʻjaligi sohasiga zamonaviy axborot-kommunikatsiya va innovatsion texnologiyalarni joriy etish 29. Quyidagi masalalarni nazarda tutuvchi kompleks chora-tadbirlarni ishlab chiqish: yirik gidrotexnika inshootlari, suv omborlari, magistral va xoʻjaliklararo kanallar, gidrouzellar va suv xoʻjaligining boshqa muhim obyektlaridagi suv oqimlari haqidagi maʼlumotlarni zamonaviy texnologiyalar asosida real vaqt rejimida toʻplash tizimini, shu jumladan xorijiy investitsiyalarni jalb etgan holda joriy etishni; Suv xoʻjaligi vazirligining suv resurslari va suv xoʻjaligi obyektlari boʻyicha maʼlumotlar bazasini boshqarish hamda tahlil qilish uchun dasturiy taʼminot yaratishni; suvni boshqarishning va Suv xoʻjaligi vazirligi nasos stansiyalarida elektr energiyasi isteʼmolini real vaqt rejimida monitoring qilishning avtomatlashtirilgan tizimini yaratish. Vazirlar Mahkamasi qarori 2018-yil 1-avgustga qadar Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Innovatsiya vazirligi, Investitsiyalar boʻyicha davlat qoʻmitasi, Moliya vazirligi 30. Irrigatsiya va suv muammolari ilmiy-tadqiqot instituti huzurida suv xoʻjaligini rivojlantirish sohasida innovatsion gʻoyalar, texnologiyalarni oʻrganishga, zamonaviy texnologiya va innovatsion gʻoyalarni joriy etish boʻyicha ilmiy tajriba hamda sinovlar oʻtkazishga moʻljallangan tajriba uchastkasini (konstruktorlik byurosini) tashkil etish. Tashkiliy tadbirlar 2018-yil 1-avgustga qadar Suv xoʻjaligi vazirligi, Innovatsiya vazirligi, Moliya vazirligi, “Suvmash” AJ VIII. Suv xoʻjaligi tashkilotlarining moddiy-texnika bazasini rivojlantirish, ularni zamonaviy texnika va mexanizmlar bilan taʼminlash, suv xoʻjaligi xodimlarini ragʻbatlantirish, suv xoʻjaligi sohasida kadrlar tayyorlash tizimini takomillashtirish 31. Foydalanuvchi suv xoʻjaligi tashkilotlarining moddiy-texnika bazasini yaxshilash, ularni zamonaviy va tezkor meliorativ texnika bilan taʼminlash, shu jumladan mopedlar va videoregistratorlar bilan jihozlangan uchar dronlar sotib olish. Vazirlar Mahkamasi qarori 2018-yil 1-iyulga qadar Suv xoʻjaligi vazirligi, Moliya vazirligi, Bosh prokuratura, Innovatsiya vazirligi, Iqtisodiyot vazirligi, Investitsiyalar boʻyicha davlat qoʻmitasi 32. Suv xoʻjaligi sohasi xodimlarining kasbiy bayrami kunini belgilash hamda “Suv xoʻjaligi aʼlochisi” koʻkrak nishonini taʼsis etish. Normativ-huquqiy hujjat 2018-yil 1-iyulga qadar Suv xoʻjaligi vazirligi, Moliya vazirligi, Bandlik va mehnat munosabatlari vazirligi 33. Oliy taʼlim muassasalarida suv xoʻjaligi sohasida kadrlar tayyorlash sifatini oʻrganish va taʼlim sifatini oshirish boʻyicha takliflar tayyorlash. Tashkiliy tadbirlar 2018-yil 1-dekabrga qadar Innovatsiya vazirligi, Suv xoʻjaligi vazirligi, Oliy va oʻrta maxsus taʼlim vazirligi IX. Suv xoʻjaligi obyektlari xavfsizligini taʼminlash tizimini takomillashtirish 34. Suv xoʻjaligining katta va oʻta muhim obyektlarini qoʻriqlash, ularning xavfsizligini taʼminlash va ishonchliligini oshirish tizimini yanada takomillashtirish, shuningdek, ularning texnik holatini yaxshilash boʻyicha, shu jumladan, quyidagilarni nazarda tutuvchi dastur ishlab chiqish: suv xoʻjaligi obyektlari qoʻriqlanishini taʼminlashda axborot texnologiyalarini keng joriy etish, shuningdek, ularning hududlaridagi xavfsizlik punktlari sonini maqbullashtirish; suv xoʻjaligi obyektlarini muddatli harbiy xizmat oʻtayotgan harbiy xizmatchilarni jalb etgan holda qoʻriqlashni taʼminlash tartibini joriy etish. Normativ-huquqiy hujjat 2018-yil 1-oktabrga qadar Suv xoʻjaligi vazirligi, Mudofaa vazirligi, Axborot texnologiyalari va kommunikatsiyalarini rivojlantirish vazirligi, Ichki ishlar vazirligi, Moliya vazirligi, Favqulodda vaziyatlar vazirligi, vazirlik va idoralar 35 Gidrotexnika inshootlarining xavfsizligini taʼminlash boʻyicha avariya moddiy-texnika zaxiralarini yaratish va ulardan foydalanishning yangilangan tartibini, shu jumladan avariya moddiy-texnika vositalarining roʻyxatini ishlab chiqish. Normativ-huquqiy hujjat 2018-yil 1-noyabrga qadar Suv xoʻjaligi vazirligi, “Oʻzbekgidroenergo” AJ, Favqulodda vaziyatlar vazirligi, vazirlik va idoralar 36. Yirik suv omborlari va gidrotexnika inshootlaridagi avariya holatlari hamda favqulodda vaziyatlarning oldini olishning yagona avtomatlashtirilgan tizimini yaratish. Tashkiliy tadbirlar 2018-2019-yillarda Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, “Oʻzbekgidroenergo” AJ, Favqulodda vaziyatlar vazirligi X. Suvdan foydalanish sohasida xalqaro munosabatlarni rivojlantirish, aholining suv resurslaridan foydalanish boʻyicha huquqiy ongi va huquqiy madaniyatini oshirish yuzasidan chora-tadbirlarni kuchaytirish 37. Mintaqaviy va xalqaro hamkorlikni jadallashtirish, shuningdek, suv omborlari va yirik gidrotexnika inshootlarining xavfsizligini taʼminlash hamda texnik jihatdan ishonchliligini oshirishda xorijiy mamlakatlarning ilgʻor tajribasini oʻrganish, bunda: yirik suv omborlari va gidrotexnika inshootlarining xavfsizligini taʼminlash sohasidagi hamkorlik boʻyicha mintaqaviy kelishuv ishlab chiqish va amalga oshirish masalasini Orol dengizi havzasidagi davlatlar bilan birgalikda koʻrib chiqish; milliy idoralarning suv omborlari va yirik gidrotexnika inshootlari xavfsizligini taʼminlash sohasidagi tajriba va xizmatlarini (gidrotexnika inshootlarining texnik holatini tabiiy sharoitda koʻzdan kechirish va diagnostika qilish, xavfsizlik mezonlarini ishlab chiqish, xavfsizlik deklaratsiyalarini tuzish va h.k.) mintaqa mamlakatlarida ilgari surish; toʻgʻonlar xavfsizligini hamda avariya holatlari va favqulodda vaziyatlarning oldini olish tizimini taʼminlash sohasida xorijiy mamlakatlarning ilgʻor tajribasini oʻrganish; Yirik toʻgʻonlar boʻyicha xalqaro komissiyaning texnik reglamentlari va tavsiyalarini Oʻzbekistonda qoʻllash va implementatsiya qilish yuzasidan takliflar tayyorlash nazarda tutiladi. Tashkiliy tadbirlar Tashkiliy tadbirlar Tashkiliy tadbirlar Tashkiliy tadbirlar 2018-yil 1-oktabrga qadar 2018-2019-yillarda 2018-yil 1-noyabrga qadar 2018-yil 20-dekabrga qadar Suv xoʻjaligi vazirligi, “Oʻzbekgidr�energo” AJ, Tashqi ishlar vazirligi, Favqulodda vaziyatlar vazirligi 38. Mobil ilovalar va veb-sahifalarni qoʻllash asosida suv resurslaridan foydalanish va ularni boshqarish, shuningdek, suv xoʻjaligi inshootlaridan foydalanish boʻyicha ommabop bilimlarning resurs bazasini yaratish hamda rivojlantirish. Kompleks chora-tadbirlar 2018-yil 1-iyulga qadar Suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Innovatsiya vazirligi 39. Suvdan foydalanish madaniyatini oshirish boʻyicha oʻquv dasturlarini taʼlim tizimiga joriy qilish orqali yosh avlodni suvga nisbatan tejamkorona munosabatda boʻlish ruhida tarbiyalash. Tashkiliy ta�birlar Doimiy asosda Maktabgacha taʼlim vazirligi, Xalq taʼlimi vazirligi, Suv xoʻjaligi vazirligi 40. Qishloq xoʻjaligida oʻzboshimchalik bilan suv olish va suv resurslari hajmlaridan maqsadsiz foydalanishning salbiy oqibatlarini isteʼmolchilarga tushuntirish boʻyicha turkum radio eshittirishlar va telekoʻrsatuvlar tayyorlash. Tashkiliy tadbirlar Doimiy asosda MTRK, OʻzA, Elektron ommaviy axborot vositalari milliy assotsiatsiyasi, Suv xoʻjaligi vazirligi lavozim boʻyicha — Oʻzbekiston Respublikasi Suv xoʻjaligi vazirligining hududiy boʻlinmasi masʼul xodimi, ishchi guruh rahbari lavozim boʻyicha — Oʻzbekiston Respublikasi Qishloq xoʻjaligi vazirligining hududiy boʻlinmasi masʼul xodimi lavozim boʻyicha — Oʻzbekiston Respublikasi Sogʻliqni saqlash vazirligining hududiy boʻlinmasi masʼul xodimi lavozim boʻyicha — Oʻzbekiston Respublikasi Ichki ishlar vazirligining Yongʻin xavfsizligi davlat xizmati hududiy boʻlinmasi masʼul xodimi lavozim boʻyicha — Oʻzbekiston Respublikasi Favqulodda vaziyatlar vazirligining hududiy boʻlinmasi masʼul xodimi lavozim boʻyicha — Oʻzbekiston Respublikasi Uy-joy kommunal xizmat koʻrsatish vazirligining hududiy boʻlinmasi masʼul xodimi lavozim boʻyicha — Oʻzbekiston Respublikasi Tashqi ishlar vazirligining masʼul xodimi* lavozim boʻyicha — Oʻzbekiston Respublikasi Geologiya va mineral resurslar davlat qoʻmitasining hududiy boʻlinmasi masʼul xodimi lavozim boʻyicha — Oʻzbekiston Respublikasi Yer resurslari, geodeziya, kartorgrafiya va davlat kadastri davlat qoʻmitasining hududiy boʻlinmasi masʼul xodimi lavozim boʻyicha — Oʻzbekiston Respublikasi Ekologiya va atrof muhitni muhofaza qilish davlat qoʻmitasining hududiy boʻlinmasi masʼul xodimi lavozim boʻyicha — Oʻzbekiston Respublikasi Favqulodda vaziyatlar vazirligi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish davlat inspeksiyasining hududiy boʻlinmasi masʼul xodimi lavozim boʻyicha — “Oʻzbekenergo” AJ hududiy boʻlinmasi masʼul xodimi lavozim boʻyicha — “Oʻzbekgidroenergo” AJ hududiy boʻlinmasi masʼul xodimi lavozim boʻyicha — tuman (shahar) hokimligining masʼul xodimi